बुन्देली क्षेत्र के स्वीकार मांगलिक प्रतीकों को कार्यक्रमों, आयोजनों में भूमि-भित्ति अलंकरण के रूप से चित्रित किया जाता है। ये मांगलिक प्रतीक मुख्य रूप से अलंकरण, चित्रांकन में प्रयुक्त होते हैं। देखा जाये तो इनमें सूरज, चन्द्रमा आदि ही इस तरह के मांगलिक प्रतीक हैं जिन्हें मनुष्य सांकेतिक रूप से भी अलंकृत करता है और उसे वास्तविक रूप में भी स्वीकारता है। इनके अलावा कुछ ऐसे मांगलिक प्रतीकों का समाज में चलन है जिन्हें वास्तविक रूप में ही अधिक महत्व प्राप्त है। ये प्रतीक मंगलकारी माने और स्वीकारे भी गये हैं तथा इनमें से कुछ को किसी पर्व विशेष पर, किसी अनुष्ठान विशेष पर महत्व प्राप्त है। इनको संक्षिप्त में निम्न रूप में देखा-समझा जा सकता है।